

**DOM ZA STARIJE I NEMOĆNE OSOBE VARAŽDIN**

Zavojna 6, 42000 Varaždin

**FINANCIJSKI PLAN**

**DOMA ZA STARIJE I NEMOĆNE OSOBE VARAŽDIN ZA 2023. GODINU**

**I**

**PROJEKCIJE ZA 2024. I 2025. GODINU**

Temeljem odredbi članka 38. stavka 3. Zakona o proračunu (NN 144/21) i članka 31. Statuta Doma za starije i nemoćne osobe Varaždin (URBROJ: 535-01/18-1/328), Upravno vijeće na sjednici održanoj dana 29.12.2022. godine donosi:

**Financijski plan Doma za starije i nemoćne osobe Varaždin za 2023. godinu**

**i projekcije za 2024. i 2025. godinu**

1. **OPĆI DIO**

**SAŽETAK RAČUNA PRIHODA I RASHODA I RAČUNA FINANCIRANJA**

Članak 1.

Financijski plan Doma za starije i nemoćne osobe Varaždin za 2023. godinu i projekcije za 2024. i 2025 godinu sastoji se od:



Članak 2.

Prihodi i rashodi te izdaci utvrđuju se u Računu prihoda i rashoda i Računu financiranja Financijskog plana za 2023. godinu i projekcijama za 2024. i 2025. godinu kako slijedi:



1. **POSEBNI DIO**

Članak 3.

Posebni dio Financijskog plana sastoji se od plana rashoda i izdataka iskazanih po organizacijskoj klasifikaciji, izvorima financiranja i ekonomskoj klasifikaciji, raspoređeni u program koji se sastoji od aktivnosti i projekata:



**OBRAZLOŽENJE OPĆEG DIJELA**

**FINANCIJSKOG PLANA**

**ZA 2023. GODINU**

**I**

**PROJEKCIJE ZA 2024. I 2025. GODINU**

1. ***UVOD***

Financijski plan Doma za starije i nemoćne osobe Varaždin za razdoblje 2023.-2025. godine izrađen je prema metodologiji koja je propisana Zakonom o proračunu (NN 144/21) i podzakonskim aktima – Pravilnikom o proračunskim klasifikacijama (NN 26/10, 120/13 i 1/20), Pravilnikom o proračunskom računovodstvu i Računskom planu (NN 124/14, 115/15, 87/16, 3/18, 126/19 i 108/20) i Zakonom o fiskalnoj odgovornosti (NN 111/18).

Ministarstvo financija je sukladno Zakonu o proračunu izradilo Upute za izradu proračuna jedinica lokalne i područne (regionalne) samouprave za razdoblje 2023.-2025. Na temelju tih uputa izrađene su Upute za izradu Proračuna Varaždinske županije i financijskih planova proračunskih korisnika za razdoblje 2023.-2025. godine (KLASA: 402-06/22-01/10; URBROJ: 2186-07/1-22-7) koje su proračunskim korisnicima dostavljene na postupanje.

Odredbama čl. 38. st. 3. Zakona o proračunu (NN 144/21) propisano je da upravljačko tijelo usvaja prijedlog financijskog plana koji sadrži plan za proračunsku godinu i projekcije za sljedeće dvije godine na razini skupine ekonomske klasifikacije.

Financijski plan Doma za starije i nemoćne osobe Varaždin čine prihodi i primici, te rashodi i izdaci raspoređeni u programe koji se sastoje od aktivnosti i projekata, a iskazani su prema ekonomskoj i funkcijskoj klasifikaciji, te izvorima financiranja.

1. ***RAČUN PRIHODA I RASHODA***

Financijski plan Doma za 2023. godinu planiran je u iznosu od 3.188.532,00 EUR. Strukturu Financijskog plana čine:

* Prihodi poslovanja: 3.104.120,00 EUR
* Rashodi poslovanja: 2.906.283,00 EUR
* Rashodi za nabavu nefinancijske imovine: 33.842,00 EUR

U okviru decentraliziranih sredstava za djelatnost socijalne skrbi osiguravaju se sredstva za minimalni standard socijalnih ustanova. Visinu sredstava za postizanje minimalnih standarda za svaku proračunsku godinu utvrđuje Vlada Republike Hrvatske Odlukom. Kod domova za starije i nemoćne osobe minimalni standard je propisan za rashode za zaposlene, materijalne rashode, hitne intervencije i rashode za nabavu nefinancijske imovine. Pojedina županija Odlukom raspoređuje sredstva minimalnog standarda na korisnike. Ovim programom želi se održavati i unaprijediti standard i kvaliteta usluga koje se pružaju korisnicima te osigurati redovito poslovanje Doma. Decentralizirana sredstva za 2023. godinu ostaju na razini prošle godine i iznose 4.410.766,00 kn, odnosno 585.409,00 EUR.

**Ukupni prihodi** za 2023. godinu planirani su u iznosu od 3.104.120,00 EUR, a pregled prihoda prema ekonomskoj klasifikaciji na razini skupine daje se u tabličnom prikazu:



Prema izvorima financiranja, prihodi za 2023. godinu planirani su kako slijedi:



Pomoći iz inozemstva i od subjekata unutar općeg proračuna planirana su u iznosu od 6.105,00 EUR i u strukturi ukupnih prihoda čine 0,20%. Navedeni prihodi odnose se na pomoći koje Dom godišnje dobije od Grada Varaždina u iznosu od 3.981,00 EUR i pomoći dobivene u 2022. godini za sufinanciranje dijela troškova energenata koja se nastavlja i u dijelu 2023. godine u preostalom iznosu od 2.124,00 EUR.

Prihodi od imovine planirani su u iznosu od 665,00 EUR i odnose se na prihode od kamata na depozite po viđenju.

Prihodi od upravnih i administrativnih pristojbi, pristojbi po posebnim propisima i naknada planirani su u iznosu od 2.144.300,00 EUR i odnose se na prihode od opskrbnina, a u strukturi ukupnih prihoda čine najznačajniji udio od 69,08%.

Prihodi od prodaje proizvoda i robe te pruženih usluga planirani su u iznosu od 35.835,00 EUR i odnose se na prihode po osnovi zakupa poslovnih prostora.

Prihodi iz nadležnog proračuna planirani su u iznosu od 917.215,00 EUR, a odnose se na prihode iz županijskog proračuna u iznosu od 331.806,00 EUR i decentralizirana sredstva u iznosu od 585.409,00 EUR.

Zbog povećanja cijena energenata, porasta troškova za plaće zaposlenika, kao i zbog povećanja cijena namirnica predviđen je manjak prihoda u iznosu od 18.000,00 EUR. Prihodi za 2024. i 2025. godinu planirani su u istom iznosu.

**Ukupni rashodi** za 2023. godinu planirani su u iznosu od 2.940.125,00 EUR, rashodi poslovanja planirani su u iznosu od 2.906.283,00 EUR, a pregled rashoda prema ekonomskoj klasifikaciji na razini skupine daje se u tabličnom prikazu :



Prema izvorima financiranja, rashodi za 2023. godinu planirani su kako slijedi:



Rashodi za zaposlene planirani su u iznosu od 1.577.595,00 EUR i u strukturi ukupnih rashoda čine najznačajniji udio od 53,66%. U ovoj skupini rashoda planirane su bruto plaće zaposlenih, ostali rashodi za zaposlene i doprinosi na plaće. Navedeni rashodi financiraju se iz tri izvora financiranja – iz izvora 11 (opći prihodi i primici) u iznosu od 79.633,00 EUR, iz izvora 43 (ostali prihodi za posebne namjene) u iznosu od 945.736,00 EUR i iz izvora 44 (decentralizirana sredstva) u iznosu od 552.226,00 EUR.

Materijalni rashodi planirani su u ukupnom iznosu od 1.311.718,00 EUR i u strukturi ukupnih rashoda iznose 44,61%. Obuhvaćaju rashode za potrebe redovnog poslovanja i odnose se na nadoknade troškova zaposlenima, rashode za materijal i energiju, rashode za usluge te ostale nespomenute rashode poslovanja.

Financijski rashodi planirani su u iznosu od 13.920,00 EUR i u ukupnoj strukturi rashoda čine 0,47%. Odnose se na kamate za primljene kredite, zatezne kamate zbog kašnjenja u podmirivanju obveza, uslugama platnog prometa.

Naknade građanima i kućanstvima planirane su u iznosu od 3.050,00 EUR, čine najmanji udio u strukturi ukupnih rashoda, a odnose se na džeparac korisnika i kulturne potrebe korisnika.

Rashodi za nabavu nefinancijske imovine planirani su u ukupnom iznosu od 33.842,00 EUR, a prema izvorima financiranja financirali bi se iz izvora 31 u iznosu od 16.588,00 EUR i od izvora 44 u iznosu od 17.254,00 EUR.

1. ***RAČUN FINANCIRANJA***

U **Računu financiranja** planirani su izdaci za otplatu glavnice primljenih kredita i zajmova u iznosu od 145.995,00 EUR. Od ukupnog iznosa, 117.495,00 EUR odnosi se na otplatu glavnice primljenog kredita od Hrvatske banke za obnovu i razvitak (HBOR), a 28.500,00 EUR se odnosi na otplatu glavnice primljenog kredita od Zagrebačke banke.

**OBRAZLOŽENJE POSEBNOG DIJELA**

**FINANCIJSKOG PLANA**

**ZA 2023. GODINU**

**I**

**PROJEKCIJE ZA 2024. I 2025. GODINU**

|  |  |
| --- | --- |
| **DOM ZA STARIJE I NEMOĆNE OSOBE VARAŽDIN** | |
| **SAŽETAK DJELOKRUGA RADA:**  Dom za starije i nemoćne osobe Varaždin pruža usluge skrbi izvan vlastite obitelji starijim i nemoćnim osobama, kojim je zbog trajnih promjena u zdravstvenom stanju i nemoći, prijeko potrebna stalna pomoć i njega druge osobe. U okviru smještaja pružaju se usluge: stanovanja i prehrane, brige o zdravlju, njege, održavanje osobne higijene i pomoći pri obavljanju svakodnevnih aktivnosti, usluge socijalnog rada, psihosocijalne terapije, radnih aktivnosti, organiziranja slobodnog vremena, organiziranog prijevoza i savjetodavnog rada. Uz osnovnu uslugu smještaja, skrbi i zbrinjavanja osoba starije životne dobi, a kao odgovor na potrebe lokalne zajednice koja stari, Dom pruža i dodatne usluge putem Dnevnog centra i Kluba za starije osobe (koji danas djeluje kao Udruga u prostorima Doma). | |
| **ORGANIZACIJSKA STRUKTURA:**  Sukladno Statutu Doma, rad je organiziran kroz slijedeće ustrojbene odjele, ovisno o srodnosti i povezanosti poslova te potrebnog broja izvršitelja za njihovo obavljanje:   * Odjel socijalnog rada, stanovanja, radne terapije i Dnevnog centra: * poslovi socijalnog rada, radne terapije i brige o zdravlju u Domu i Dnevnom centru * poslovi radnih, kulturno-zabavnih i rekreativnih aktivnosti u Domu i DC-u * poslovi njege korisnika i zdravstvene zaštite u DC-u * poslovi fizikalne terapije * poslovi pranja, glačanja i šivanja * Odjel gerijatrijsko-zdravstvene njege i brige o zdravlju i OGZNJ i demencije: * poslovi zdravstvene zaštite i njege korisnika na OGZNJ i stambenom dijelu Doma * poslovi pružanja odgovarajućih usluga primarne, sekundarne i tercijarne prevencije, utvrđivanja zdravstvenih potreba i funkcionalne onesposobljenosti starijih osoba i fizikalna terapija * Odjel računovodstvenih i općih poslova: * financijsko-računovodstveni poslovi * administrativno-kadrovski poslovi * poslovi recepcije * Odjel tehničko-pomoćnih poslova: * nabavka, skladištenje i čuvanje prehrambenih artikala i sitnog inventara Doma * provođenje HACCP sustava u cijeloj ustanovi * popravci i održavanje inventara, uređaja i postrojenja za paru i centralno grijanje * čišćenje i uređivanje unutrašnjosti Doma i okoliša * Odjel prehrane i posluživanja**:** * poslovi pripreme, izdavanja i serviranja hrane * poslovi pranja suđa, čišćenja kuhinje i restorana * poslovi čuvanja namirnica i hrane * provođenje HACCP sustava   Odjelima rukovode voditelji odjela koji ujedno imaju svoje osnovno zanimanje. | |
| **PROGRAM: DOM ZA STARIJE I NEMOĆNE OSOBE VARAŽDIN** |
| **OPIS PROGRAMA:**  Ovim programom želi se održavati i unaprijediti standard i kvaliteta usluga koje se pružaju korisnicima te osigurati redovito poslovanje Doma-osiguranim sredstvima izvršiti nabavu roba i usluga, te zbrinjavanje i skrb o starijim osobama podići na višu razinu.  Odlukom o kriterijima, mjerilima i načinu financiranja domova za starije osobe utvrđuje se godišnja visina sredstava za decentralizirano financiranje po slijedećim skupinama rashoda: rashodi za zaposlene, materijalni i financijski rashodi, rashodi za nabavu nefinancijske imovine i za hitne intervencije. Prema Uputi Ministarstva financija ukupan iznos sredstava za decentralizirano financiranje u Financijskom planu za 2023. godinu ostaje na razini prošle godine. Planirani prihodi za posebne namjene planiraju se temeljem cijene usluge smještaja korisnika.  Pravovremeno sklapanje ugovora o opskrbi radi nabave roba i usluga koji su preduvjet pravovremene opskrbe Doma, kao i pravovremeno plaćanje svih pristiglih obveza po računima radi osiguravanja neometanog poslovanja Doma. Pravovremena isplata plaća i ostalih materijalnih prava radnicima. Osiguranje prihoda za redovito poslovanje Doma. |
| **ZAKONSKA I DRUGA PODLOGA ZA UVOĐENJE PROGRAMA:**  Namjenska sredstva planirana su u Proračunu Županije temeljem Zakona o socijalnoj skrbi, Odluke o minimalnim financijskim standardima, kriterijima i mjerilima za decentralizirano financiranje domova za starije i nemoćne osobe u 2023. godini, Uredbe o načinu financiranja decentraliziranih funkcija te izračuna iznosa pomoći izravnanja za decentralizirane funkcije JLP(R)S za 2023. godinu, kao i drugih zakonskih i podzakonskih akata. Kod izrade Plana korištene su i Upute za izradu proračuna za 2023. te projekcija za 2024. i 2025. Ministarstva financija. |
| **PROCJENA I ISHODIŠTE POTREBNIH SREDSTAVA:**  Unutar programa planiraju se slijedeće aktivnosti/projekti:   |  |  |  |  |  | | --- | --- | --- | --- | --- | | **R.b.** | **Naziv aktivnosti/projekta** | **Plan 2023.** | **Projekcija 2024.** | **Projekcija**  **2025.** | | 01. | Stručno i administrativno osoblje | 2.800.764 | 2.818.764 | 2.818.764 | | 02. | Otplata kredita za Energetsku obnovu Doma | 145.995 | 145.995 | 145.995 | | 03. | Održavanje objekata | 139.361 | 139.361 | 139.361 | |  | **Ukupno program:** | **3.086.120** | **3.104.120** | **3.104.120** |   ***Stručno i administrativno osoblje***  Unutar navedene aktivnosti sadržane su plaće (bruto) za zaposlene, ostali rashodi za zaposlene i doprinosi na plaće. Isto tako, ovdje se nalaze svi materijalni rashodi, financijski rashodi te ostale naknade građanima i kućanstvima iz proračuna.  Plaće (bruto) za zaposlene, ostali rashodi za zaposlene i doprinosi na plaće financirani su iz više izvora financiranja. Tako se iz izvora 11 (opći prihodi i primici – županijski proračun) dijelom financiraju plaće (bruto) za Dnevni centar u iznosu od 11.680,00 EUR te doprinosi na plaće u iznosu od 1.592,00 EUR. U 2023. godini iz izvora 11 predviđeno je i financiranje dijela plaća zaposlenika jer je Dom temeljem Rješenja inspekcije resornog Ministarstva dužan zaposliti još devet osoba. Za navedeno je planirano 66.361,00 EUR (55.000,00 EUR za plaće (bruto) i 11.361,00 EUR za doprinose na plaće). Iz izvora 43 (ostali prihodi za posebne namjene) financiraju se plaće (bruto) u iznosu od 739.189,00 EUR, ostali rashodi za zaposlene u iznosu od 81.228,00 EUR i doprinosi na plaće u iznosu od 125.319,00 EUR. Iz izvora 44 (decentralizirana sredstva) dijelom se financiraju plaće (bruto) u iznosu od 477.800,00 EUR i doprinosi na plaće u iznosu od 74.426,00 EUR.  Svi materijalni rashodi, financijski rashodi te ostale naknade građanima i kućanstvima iz proračuna financiraju se iz izvora 43. U Planu se nalazi i izvor financiranja 52 (ostale pomoći), a odnosi se na proračun koji nije nadležan, odnosno na Grad Varaždin kojim se sufinancira rad Dnevnog centra u iznosu od 3.981,00 EUR i pomoći resornog Ministarstva dobivene za sufinanciranje dijela troškova energenata (plin) koja će se nastaviti i u 2023. godini, a preostali planirani iznos je 2.124,00 EUR.  ***Otplata kredita za Energetsku obnovu Doma***  Kako bi Dom osigurao vlastitu komponentu financiranja prema Ugovoru o dodjeli bespovratnih sredstava za projekt energetske obnove, ustanova se kreditno zadužila pri HBOR-u, a kako bi se financirali izvantroškovnički radovi ustanova se kreditno zadužila kod Zagrebačke banke.  Unutar ove aktivnosti sadržani su izdaci za otplatu glavnica za primljene kredite od HBOR-a u iznosu od 117.495,00 EUR i od Zagrebačke banke u iznosu od 28.500,00 EUR, a sve prema dobivenom otplatnom planu.  ***Održavanje objekata***  Navedena aktivnost sadrži rashode za usluge gdje je planirana usluga ugradnje vatrodojavnog sustava u iznosu od 106.178,00 EUR te rashode za usluge planirane kod hitnih intervencija u iznosu od 15.929,00 EUR. Kod rashoda za nabavu nefinancijske imovine planirana je kupnja postrojenja i opreme u iznosu od 17.254,00 EUR. |
| **CILJEVI I POKAZATELJI USPJEŠNOSTI KOJIMA ĆE SE MJERITI OSTVARENJE CILJEVA:**   |  |  |  |  |  |  |  |  | | --- | --- | --- | --- | --- | --- | --- | --- | | **Pokazatelj** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost 2023.** | **Ciljana vrijednost 2024.** | **Ciljana vrijednost 2025.** | | Velika zainteresiranost potencijalnih korisnika za smještaj u naš Dom | Osigurati kvalitetnu uslugu, urediti unutrašnjost Doma kako bi uvijek mogli imati veliku zainteresiranost | Broj korisnika | 2.370 | Dom | 2.370 | 2.375 | 2.380 | | Rashodi za  zaposlene i  rashodi za  materijalna  prava zaposlenih | Praćenje datuma isplate plaće u toku godine | Datum isplate rashoda za zaposlene je najkasnije 15. u tekućem mjesecu za prethodni | Obračun plaće radnika | Datum isplate plaće najkasnije do 15. u tekućem mjesecu za prethodni | Datum isplate plaće najkasnije do 15. u tekućem mjesecu za prethodni | Datum isplate plaće najkasnije do 15. u tekućem mjesecu za prethodni | Datum isplate plaće najkasnije do 15. u tekućem mjesecu za prethodni | | Rashodi za materijal i energiju, rashodi za usluge, financijski rashodi | Datum plaćanja računa jednak je datumu dospijeća računa dobavljača | Datum  plaćanja  računa manji je ili jednaki  datumu  valute računa dobavljača | Knjigovodstvo | Datum  plaćanja  računa manji  je ili jednaki  datumu  valute računa dobavljača | Datum  plaćanja  računa manji  je ili jednaki  datumu  valute računa dobavljača | Datum  plaćanja  računa manji  je ili jednaki  datumu  valute računa dobavljača | Datum  plaćanja  računa manji  je ili jednaki  datumu  valute račun dobavljača | | Nabava nefinancijske imovine | Popis prioriteta | Iskazana potreba u Popisu prioriteta | Inventura | Sva oprema | Sva oprema je u funkciji | Sva oprema je u funkciji | Sva oprema je u funkciji | | Poboljšanje kvalitete rada stručnim usavršavanjem radnika | Sudjelovanjem radnika na stručnim usavršavanjima povećava se kvaliteta usluge koju ustanova pruža svojim korisnicima | Broj edukacija | Povećan broj radnika na stručnom usavršavanju | Dom | Većina radnika obuhvaćena stručnim usavršavanjem | Većina radnika obuhvaćena stručnim usavršavanjem | Većina radnika obuhvaćena stručnim usavršavanjem | |

URBROJ: 2186-1-25/01-22/3-31-1

U Varaždinu, 29.12.2022.

Predsjednica Upravnog vijeća:

Ruža Jelovac, dipl.oec.